CELEX: 52010PC0022
Language: mt
Date: 2010-02-03
Title: Proposta għal deċiżjoni tal-Kunsill dwar Pożizzjoni tal-Unjoni li għandha tiġi adottata fil-Kumitat Temporanju tal-UE-Serbja dwar ir-Regoli ta' Proċedura tiegħu inklużi t-Termini ta' Referenza u l-Istruttura tas-sottokumitati tal-UE-Serbja

Avviż Legali Importanti

|

52010PC0022

Proposta għal deċiżjoni tal-Kunsill dwar Pożizzjoni tal-Unjoni li għandha tiġi adottata fil-Kumitat Temporanju tal-UE-Serbja dwar ir-Regoli ta' Proċedura tiegħu inklużi t-Termini ta' Referenza u l-Istruttura tas-sottokumitati tal-UE-Serbja  /* KUMM/2010/0022 finali - NLE 2010/0013 */  

	[pic] | IL-KUMMISSJONI EWROPEA |Brussel 3.2.2010KUMM(2010)22 finali2010/0013 (NLE)Proposta għalDEĊIŻJONI TAL-KUNSILLdwar Pożizzjoni tal-Unjoni li għandha tiġi adottata fil-Kumitat Temporanju tal-UE-Serbja dwar ir-Regoli ta' Proċedura tiegħu inklużi t-Termini ta' Referenza u l-Istruttura tas-sottokumitati tal-UE-SerbjaMEMORANDUM TA’ SPJEGAZZJONIIl-Ftehim ta' Stabbilizzazzjoni u Assoċjazzjoni (FSA) bejn il-Komunitajiet Ewropej u l-Istati Membri tagħhom, minn naħa, u r-Repubblika tas-Serbja, min-naħa l-oħra, ġie ffirmat fil-Lussemburgu fid-29 ta' April 2008. Ser jidħol fis-seħħ fl-ewwel jum tat-tieni xahar ta' wara d-data li fiha l-Partijiet jinnotifikaw lil xulxin li l-proċeduri ta' ratifika rispettivi tagħhom ikunu tlestew.Il-Ftehim Temporanju (FT) bejn il-Komunità Ewropea u r-Repubblika tas-Serbja, li ser jiġi ffirmat fl-istess data sabiex jippermetti l-applikazzjoni bikrija tad-dispożizzjonijiet dwar il-kummerċ u ta' dawk relatati mal-kummerċ tal-Ftehim ta' Stabbilizzazzjoni u Assoċjazzjoni (FSA), ser jidħol fis-seħħ fl-1 ta’ Frar 2010.L-Artikolu 42 tal-FT jistabbilixxi Kumitat Temporanju li ser jissorvelja l-implimentazzjoni tal-Ftehim. Dan il-Kumitat għandu jadotta – kif speċifikat mill-Artikolu 43 tal-FT – ir-regoli ta' proċedura tiegħu. Sabiex il-Kumitat jiffunzjona sewwa, ikun tajjeb li dawn ir-regoli ta' proċedura jiġu adottati matul l-ewwel laqgħa.Ir-regoli ta' proċedura proposti jippreċiżaw id-dmirijiet tal-Kumitat Temporanju u l-prattiki li jeħtieġ li jsegwi, skont il-FT, u għandhom, b'mod partikolari, jqisu li taħt il-Ftehim il-Kumitat ingħata setgħat li jieħu deċiżjonijiet. Ir-regoli ta' proċedura joħolqu wkoll sottokumitati speċifiċi, kif dispost mill-Artikolu 45 tal-FT. Il-Kummissjoni qiegħda tipproponi li tissimplifika l-istruttura ta' sottokumitati billi n-numru ta' sottokumitati jiġi limitat għal ħamsa, li għandhom ikopru l-oqsma differenti kif indikati fl-Anness għal dan il-Memorandum ta' Spjegazzjoni. L-oqsma tal-Ftehim ta' Stabbilizzazzjoni u Assoċjazzjoni li mhumiex inklużi fil-FT ser ikomplu jiġu diskussi fil-qafas tad-Djalogu Permanenti Msaħħaħ[1] sad-dħul fis-seħħ tal-Ftehim ta' Stabbilizzazzjoni u Assoċjazzjoni.Il-pożizzjoni li għandha tittieħed mill-Unjoni fil-Kumitat Temporanju fir-rigward tal-adozzjoni tar-regoli ta' proċedura tal-Kumitat Temporanju għandha tiġi stabbilita mill-Kunsill, fuq proposta mill-Kummissjoni.Għaldaqstant qed jiġi propost li l-Kunsill japprova l-proposta mehmuża.Anness għall-Memorandum ta' SpjegazzjoniIl-Ftehim Temporanju UE – SERBJA DWAR IL-KUMMERċ U KWISTJONIJIET RELATATI MAL-KUMMERċL-ISTRUTTURA TAS-SOTTOKUMITATATIIsmijiet tas-Sottokumitati | Oqsma | Referenzi FT (FSA) |Kummerċ, Industrija, Dwana, Tassazzjoni u Kooperazzjoni ma' pajjiżi kandidati oħrajn | Moviment Liberu tal-Merkanzija Prodotti Industrijali Kwistjonijiet kummerċjali Tassazzjoni Regoli ta' Oriġini Assistenza amministrattiva fi kwistjonijiet doganali Kooperazzjoni ma' pajjiżi kandidati oħra Kwistjonijiet oħra relatati mat-Titolu III tal-FT | Art. 3 (Art. 18) Art. 4-8 (Art. 19-23) Art. 19-23 (Art. 34-48) Art. 22-23 (Art. 37-38) Art. 29 (Art. 44), Protokoll 3 Art. 41 (Art. 99), Protokoll 5 Art. 52 (Art. 17) Art. 36 u 37 (Art. 69 u 71) |Agrikoltura, Sajd, is-Sikurezza tal-Ikel u kwistjonijiet veterinarji u fitosanitarji | Prodotti Agrikoli lato sensu Prodotti Agrikoli stricto sensu Prodotti tas-Sajd Prodotti Agrikoli Proċessati Inbid u Xarbiet Alkoħoliċi Protezzjoni ta' indikazzjonijiet ġeografiċi għal prodotti agrikoli u tas-sajd u affarijiet tal-ikel minbarra inbid u xarbiet alkoħoliċi | Art. 9, 11(1), 12(1), 16, 17(1) 20 u 21 (Art. 24, 26(1), 27(1), 31, 32(1) 35 u 36 Art. 11(2-4), 12(2) u Art. 17(2) (3) (Art. 26(2-4), 27(2) u Art. 32(2)(3)) Art. 14 u 15 (Art. 29 u 30) Art. 10 (Art. 25), Protokoll 1 Art. 13 (Art. 28), Protokoll 2 Art. 18 (Art. 33) |Suq Intern u Kompetizzjoni | Kompetizzjoni Għajnuna mill-Istat lill-Industrija tal-Azzar Proprjetà intelletwali, industrijali u kummerċjali | Art. 38 u 39 (Art. 73 u 74) Art. 38(8) (Art. 73(8)), Protokoll 4 Art. 40 (Art. 75) |Kwistjonijiet Ekonomiċi u Finanzjarji u l-Istatistika | Movimenti tal-Kapital u Pagamenti | Art. 35, 38(7)(b) (Art. 62, 73(7)(b)), |Trasport | Traffiku fi Tranżitu | Art. 34 (Art. 61.1, Protokoll 4, Art. 3(a) u (b), 11(2), (3) u (5), 19(1) u (2), 21(1) u (2)(d)) |2010/0013 (NLE)Proposta għalDEĊIŻJONI TAL-KUNSILLdwar Pożizzjoni tal-Unjoni li għandha tiġi adottata fil-Kumitat Temporanju tal-UE-Serbja dwar ir-Regoli ta' Proċedura tiegħu inklużi t-Termini ta' Referenza u l-Istruttura tas-sottokumitati tal-UE-SerbjaIL-KUNSILL T AL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari t-tieni subparagrafu tal-Artikolu 218(9) tiegħu,Wara li kkunsidra l-proposta mill-Kummissjoni,Billi:1.  Il-Ftehim Temporanju dwar il-kummerċ u kwistjonijiet relatati mal-kummerċ bejn l-Unjoni Ewropea, minn naħa, u r-Repubblika tas-Serbja[2], min-naħa l-oħra (minn hawn 'il quddiem "il-Ftehim Temporanju"), li ġie ffirmat fid-29 ta' April 2008, daħal fis-seħħ fl-1 ta’ Frar 2010.2.  It-tieni paragrafu tal-Artikolu 43 tal-Ftehim Temporanju jeħtieġ li l-Kumitat Temporanju jadotta r-Regoli ta' Proċedura tiegħu stess.3.  L-Artikolu 45 tal-Ftehim Temporanju jipprovdi li l-Kumitat Temporanju jista' jiddeċiedi li jwaqqaf sottokumitati.4.  In-nomina, il-kompożizzjoni, it-termini ta' referenza u l-istruttura tas-sottokumitati għandhom ikunu stabbiliti fir-Regoli ta' Proċedura tal-Kumitat Temporanju.5.  L-Unjoni għandha tiddetermina l-pożizzjoni li għandha tittieħed fil-Kumitat Temporanju fir-rigward tal-adozzjoni tar-Regoli ta' Proċedura.ADOTTA DIN ID-DEĊIŻJONI:Artikolu UnikuIl-pożizzjoni li għandha tiġi adottata mill-Unjoni fi ħdan il-Kumitat Temporanju msemmi fl-Artikolu 43 tal-Ftehim Temporanju fuq il-kummerċ u kwistjonijiet relatati mal-kummerċ bejn il-Komunità Ewropea, minn naħa, u r-Repubblika tas-Serbja, min-naħa l-oħra, għandha tkun ibbażata fuq l-abbozz ta' deċiżjoni tal-Kumitat Temporanju anness ma' din id-Deċiżjoni.Magħmul fi Brussell, [...]Għall-KunsillIl-President …ANNESSDEĊIŻJONI Nru 1/200.. tal-Kumitat Temporanju tal- UE-SERBJA TA' ... DWAR IR-REGOLI TA' PROċEDURA TIEGħU INKLUżI T-TERMINI TA' REFERENZA U L-ISTRUTTURA TAS-SOTTOKUMITATI TAL-UE-SERBJAIL-KUMITAT TEMPORANJU UE – SERBJA,Wara li kkunsidra l-Ftehim Temporanju dwar il-kummerċ u kwistjonijiet relatati mal-kummerċ bejn l-Unjoni Ewropea, minn naħa, u r-Repubblika tas-Serbja, min-naħa l-oħra (minn hawn 'il quddiem "il-Ftehim Temporanju"), li ġie ffirmat fid-29 ta’ April 2008, u, b'mod partikolari, l-Artikoli 43 tiegħu,IDDEĊIEDA KIF ĠEJ:Artikolu 1Il-PresidenzaIl-Kumitat Temporanju għandu jiġi ppresjedut, fuq bażi li talterna għal perjodi ta' 12-il xahar, minn rappreżentant tal-Kummissjoni Ewropea f'isem l-Unjoni Ewropea, minn hawn 'il quddiem l-"Unjoni", u rappreżentant tal-Gvern tar-Repubblika tas-Serbja. Madankollu, l-ewwel perjodu għandu jibda fid-data tal-ewwel laqgħa tal-Kumitat Temporanju u jispiċċa fil-31 ta' Diċembru tal-istess sena.Artikolu 2LaqgħatIl-Kumitat Temporanju għandu jiltaqa' regolarment darba fis-sena fi Brussell jew f'Belgrad kif miftiehem miż-żewġ Partijiet. Jistgħu jissejħu laqgħat speċjali tal-Kumitat Temporanju bi ftehim reċiproku fuq talba minn Parti jew l-oħra.Il-laqgħat għandhom jissejħu mill-President.Sakemm ma jinftiehemx mod ieħor, il-laqgħat tal-Kumitat Temporanju m'għandhomx ikunu pubbliċi.Artikolu 3DelegazzjonijietQabel kull laqgħa, il-President għandu jkun infurmat dwar il-kompożizzjoni ppjanata għad-delegazzjoni ta' kull Parti.Rappreżentant tal-Bank Ewropew tal-Investiment (BEI) jista' jattendi l-laqgħat tal-Kumitat Temporanju, bħala osservatur, meta jkun hemm kwistjonijiet li jikkonċernaw il-BEI fuq l-aġenda.Il-Kumitat Temporanju jista' jistieden persuni li mhumiex membri sabiex jattendu l-laqgħat tiegħu biex jipprovdu informazzjoni fuq suġġetti partikolari.L-Istati Membri tal-Unjoni għandhom ikunu infurmati dwar il-laqgħat tal-Kumitat Temporanju.Artikolu 4SegretarjatUffiċjal tal-Kummissjoni Ewropea u uffiċjal tar-Repubblika tas-Serbja għandhom jaqdu flimkien il-funzjoni ta' Segretarji tal-Kumitat Temporanju.Artikolu 5KorrispondenzaKull korrispondenza lill-President tal-Kumitat Temporanju jew mibgħuta minnu għandha tintbagħat liż-żewġ Segretarji. Iż-żewġ Segretarji għandhom jiżguraw li l-korrispondenza tiġi ċċirkolata, fejn dan ikun xieraq, lir-rappreżentanti rispettivi tagħhom fil-Kumitat Temporanju.Artikolu 6Aġenda tal-laqgħat6.  Il-President u s-Segretarji għandhom ifasslu aġenda proviżorja għal kull laqgħa mhux aktar tard minn 15-il jum tax-xogħol qabel il-bidu tal-laqgħa.L-aġenda proviżjora għandha tinkludi l-punti li dwarhom tkun saret talba għal inklużjoni, liema talba għandha tasal għand is-Segretarji mhux aktar tard minn 21 jum tax-xogħol qabel il-bidu tal-laqgħa, iżda għandhom jitniżżlu biss punti fl-aġenda proviżorja sakemm id-dokumentazzjoni relevanti tkun intbagħtet lis-Segretarji sa mhux aktar tard mid-data li fiha tintbagħat l-aġenda proviżorja.L-aġenda għandha tiġi adottata mill-Kumitat Temporanju fil-bidu ta' kull laqgħa. Jistgħu jkunu inklużi punti oħra fl-aġenda apparti dawk li jidhru fl-aġenda proviżorja jekk iż-żewġ Partijiet hekk jaqblu.7.  Il-President jista', bi ftehim maż-żewġ Partijiet, iqassar it-termini stipulati fil-paragrafu 1 sabiex jitqiesu l-ħtiġiet ta' każ partikolari.Artikolu 7MinutiGħandu jitfassal abbozz tal-minuti ta' kull laqgħa tal-Kumitat Temporanju mill-Parti li tospita l-laqgħa. Dawn għandhom jindikaw id-deċiżjonijiet meħuda, ir-rakkomandazzjonijiet magħmula u l-konklużjonijiet adottati. L-abbozz tal-minuti għandu jiġi mressaq quddiem il-Kumitat Temporanju għall-approvazzjoni fi żmien xahrejn mil-laqgħa. Meta jkunu approvati, il-minuti għandhom jiġu ffirmati mill-President u ż-żewġ Segretarji u kopja awtentika tal-oriġinal għandha tiġi ffajljata minn kull Parti. Għandha tintbagħat kopja tal-minuti lil kull waħda mill-persuni msemmija fl-Artikolu 5 ta' din id-Deċiżjoni.Artikolu 8DeliberazzjonijietIl-Kumitat Temporanju għandu jieħu d-deċiżjonijiet tiegħu u jagħmel ir-rakkomandazzjonijiet tiegħu bi ftehim reċiproku bejn il-Partijiet.Waqt il-perjodu bejn is-sessjonijiet, il-Kumitat Temporanju jista' jieħu deċiżjonijiet jew jagħmel rakkomandazzjonjiet permezz ta' proċedura bil-miktub jekk iż-żewġ Partijiet jaqblu.Id-deċiżjonijiet u r-rakkomandazzjonijiet tal-Kumitat Temporanju skont l-Artikolu 45 tal-Ftehim Temporanju għandhom jiġu msemmija rispettivament "Deċiżjoni" u "Rakkomandazzjoni" u segwiti minn numru tas-serje, mid-data tal-adozzjoni tagħhom u minn deskrizzjoni tas-suġġett tagħhom.Id-deċiżjonijiet u r-rakkomandazzjonijiet tal-Kumitat Temporanju għandhom ikunu ffirmati mill-President u awtentikati miż-żewġ Segretarji.Id-deċiżjonijiet meħuda mill-Kumitat Temporanju għandhom ikunu ppubblikati mill-Partijiet fil-pubblikazzjonijiet uffiċjali rispettivi tagħhom. Kull Parti tista' tiddeċiedi fuq il-pubblikazzjoni ta' kwalunkwe att ieħor adottat mill-Kumitat Temporanju.Artikolu 9LingwiIl-lingwi uffiċjali tal-Kumitat Temporanju għandhom ikunu l-lingwi uffiċjali taż-żewġ Partijiet.Sakemm ma jiġix deċiż mod ieħor, il-Kumitat Temporanju għandu jibbaża d-deliberazzjonjiet tiegħu fuq dokumentazzjoni ppreparata f'dawn il-lingwi.Artikolu 10SpejjeżKemm l-Unjoni kif ukoll ir-Repubblika tas-Serbja għandhom iħallsu l-ispejjeż li jinkorru minħabba l-parteċipazzjoni tagħhom fil-laqgħat tal-Kumitat Temporanju u sottokumitati, kemm rigward l-infiq relatat mal-persunal, l-ivjaġġar u l-għixien ta' kuljum u l-ispejjeż ta' posta u telekomunikazzjoni.L-infiq relatat mal-interpretazzjoni, it-traduzzjoni u r-riproduzzjoni ta' dokumenti fil-laqgħat kif ukoll kull nefqa oħra relatata mal-organizzazzjoni tal-laqgħat għandha titħallas mill-Parti li tkun qed tospita l-laqgħat.Artikolu 11SottokumitatiIt-Termini ta' Referenza u l-Istruttura tas-Sottokumitati mwaqqfa biex jgħinu lill-Kumitat Temporanju jwettaq id-dmirijiet tiegħu jinsabu fl-Anness ta' din id-Deċiżjoni.Is-sottokumitati għandhom ikunu magħmula minn rappreżentanti taż-żewġ Partijiet. Għandhom ikunu ppresjeduti alternattivament miż-żewġ Partijiet, skont l-Artikolu 1.Is-sottokumitati għandhom jaħdmu taħt l-awtorità tal-Kumitat Temporanju u għandhom jagħmlulu rapport wara kull laqgħa tagħhom. M'għandhomx jieħdu deċiżjonijiet iżda jistgħu jagħmlu rakkomandazzjonijiet lill-Kumitat Temporanju.Il-Kumitat Temporanju jista' jiddeċiedi li jtemm il-ħidma ta’ kwalunkwe sottokumitat eżistenti, jimmodifika t-Termini ta' Referenza tagħhom jew iwaqqaf sottokumitati ġodda sabiex jassistuh fil-qadi ta' dmirijietu.Magħmul fiGħall-Kumitat TemporanjuIl-PresidentANNESSTermini ta' Referenza u Struttura tas-Sottokumitati tal- UE-SERBJA1. Għamla u PresidenzaSkont it-tieni paragrafu tal-Artikolu 11 tar-Regoli ta' Proċedura, is-sottokumitati għandhom ikunu magħmula minn rappreżentanti tal-Kummissjoni Ewropea u rappreżentanti tal-Gvern tar-Repubblika tas-Serbja (minn hawn 'il quddiem "is-Serbja"). Għandhom ikunu ppresjeduti alternattivament miż-żewġ Partijiet, skont l-Artikolu 1 tar-Regoli ta' Proċedura. L-Istati Membri għandhom ikunu infurmati dwar il-laqgħat tas-sottokumitati.2. SegretarjatUffiċjal tal-Kummissjoni Ewropea u uffiċjal tal-Gvern tas-Serbja għandhom jaġixxu b'mod konġunt bħala s-segretarji ta' kull wieħed mis-sottokumitati.Il-komunikazzjoni kollha li tikkonċerna s-sottokumitati għandha tintbagħat lis-segretarji tas-sottokumitati relevanti.3. LaqgħatIs-sottokumitati għandhom jiltaqgħu regolarment darba fis-sena, u kull meta jkunu jitolbu ċ-ċirkostanzi, bil-qbil taż-żewġ Partijiet. Kull laqgħa ta' sottokumitat għandha ssir fi żmien u f’post li dwarhom ikun hemm il-qbil taż-żewġ Partijiet.Jekk iż-żewġ Partijiet jaqblu, is-sottokumitati jistgħu jistiednu esperti għal-laqgħat tagħhom sabiex jipprovdu l-informazzjoni speċifika mitluba.4. SuġġettiIs-sottokumitati għandhom jiddiskutu kwistjonijiet skont l-istruttura multidixxiplinarja tas-sottokumitati ta' hawn taħt. L-implimentazzjoni tal-FT u tal-Partenarjat Ewropew, it-tħejjija għall-implimentazzjoni tal-Ftehim ta' Stabbilizzazzjoni u Assoċjazzjoni u l-progress fir-rigward tal-approssimazzjoni, l-implimentazzjoni u l-infurzar tal-legiżlazzjoni għandhom jiġu evalwati fl-oqsma relevanti kollha. Is-sottokumitati għandhom jeżaminaw kull problema li tista' titfaċċa fl-oqsma relevanti tagħhom u għandhom jissuġġerixxu l-passi possibli li għandhom jittieħdu.Is-sottokumitati għandhom iservu wkoll bħala fora għall-kjarifika ulterjuri tal- acquis communautaire u għandhom jistħarrġu l-progress tas-Serbja sabiex din tikkonforma mal- acquis skont l-impenji li ħadet fil-Ftehim Temporanju.5. MinutiGħandu jiġi mħejji abbozz tal-minuti ta' kull sottokumitat fi żmien xahrejn mil-laqgħa. Meta ż-żewġ Partijiet jagħtu l-kunsens tagħhom, għandha tintbagħat kopja tal-minuti mis-segretarji tas-sottokumitat lis-segretarji tal-Kumitat Temporanju.6. PubbliċitàSakemm ma jiġix deċiż mod ieħor, il-laqgħat tas-sottokumitati m'għandhomx ikunu pubbliċi.7. Struttura tas-Sottokumitati1) Sottokumitat dwar il-Kummerċ, l-Industrija, id-Dwana, it-Tassazzjoni u l-Kooprerazzjoni ma' pajjiżi kandidati oħra (FT, Art. 3, 4-8, 19-33, 36, 37, 41, 52),2) Sottokumitat dwar l-Agrikoltura u s-Sajd, is-Sikurezza tal-Ikel u kwistjonijiet Veterinarji u Fitosanitarji (FT, Art. 9, 10, 11(2-4), 12(2), 13-18, 21, 27),3) Sottokumitat dwar is-Suq Intern u l-Kompetizzjoni (FT, Art. 35, 37, 38 mal-Protokoll 5, 39, 40),4) Sottokumitat dwar l-Ekonomija u l-Kwistjonijiet Finanzjarji u l-Istatistika (FT, Art. 35, 38(7)(b)),5) Sottokumitat dwar it-Transport (FT Art. 34)[1] Kif deskritt fil-Komunikazzjoni tal-Kummissjoni dwar it-tħejjija tas-Serbja u l-Montenegro biex jiġi nnegozjat Ftehim ta' Stabbilizzazzjoni u Assoċjazzjoni mal-Unjoni Ewropea, COM(2005)476 finali.[2] ĠU L …..,…….2007, p.....